Neuvoston asetuksen (ETY) N:o 3976/87, annettu 14 päivänä joulukuuta 1987, 5 artiklassa säädetyn menettelyn mukainen komission tiedonanto EY:n perustamissopimuksen 81 artiklan 3 kohdan soveltamisesta lentoliikenteen alan sopimusten ja yhdenmukaistettujen menettelytapojen ryhmiin (ETA:n kannalta merkityksellinen teksti)



Virallinen lehti nro C 107 , 07/04/2001 s. 0004 - 0005



Neuvoston asetuksen (ETY) N:o 3976/87, annettu 14 päivänä joulukuuta 1987, 5 artiklassa säädetyn menettelyn mukainen komission tiedonanto EY:n perustamissopimuksen 81 artiklan 3 kohdan soveltamisesta lentoliikenteen alan sopimusten ja yhdenmukaistettujen menettelytapojen ryhmiin (2001/C 107/04) (ETA:n kannalta merkityksellinen teksti) Neuvoston asetuksen (ETY) N:o 3976/87 5 artiklassa säädetyn menettelyn mukaisesti komissio pyytää niitä, joita asia koskee, esittämään huomautuksensa liitteenä olevasta ehdotuksesta komission asetukseksi EY:n perustamissopimuksen 81 artiklan 3 kohdan soveltamisesta lentoliikenteen alan sopimusten ja yhdenmukaistettujen menettelytapojen ryhmiin kuukauden kuluessa tämän tiedonannon julkaisemisesta seuraavaan osoitteeseen: Euroopan komissio Kilpailun pääosasto Yksikkö D2, Toimisto J70 2/86 Rue de la Loi/Wetstraat 200 B - 1049 Bruxelles/Brussel Faksi (32-2) 296 98 12 e-mail: kirstin.baker@cec.eu.int Alustava luonnos komission asetukseksi asetuksen (ETY) N:o 1617/93 muuttamisesta lentoliikenteen matkustaja- ja rahtimaksuja sekä lähtö- ja saapumisaikojen jakamista koskevien neuvottelujen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon perustamissopimuksen 81 artiklan 3 kohdan soveltamisesta lentoliikenteen alan sopimusten ja yhdenmukaistettujen menettelytapojen ryhmiin 14 päivänä joulukuuta 1987 annetun neuvoston asetuksen (ETY) N:o 3976/87(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 2 artiklan, on julkaissut tämän asetuksen luonnoksen(2), on kuullut lentoliikenteen alan kilpailunrajoituksia ja määräävää markkina-asemaa käsittelevää neuvoa-antavaa komiteaa, sekä katsoo seuraavaa: (1) Asetuksella (ETY) N:o 1617/93(3), sellaisena kuin se on viimeksi muutettuna asetuksella (EY) N:o 1083/1999(4), komissio myönsi ryhmäpoikkeuksen muun muassa säännöllisen lentoliikenteen matkustaja- ja rahtimaksuja, lähtö- ja saapumisaikojen jakamista lentoasemilla sekä aikataulujen laatimista koskeville neuvotteluille. Asetus on voimassa 30 päivään kesäkuuta 2001. (2) Komissio on aloittanut neuvottelut siitä, olisiko matkustajamaksujen neuvotteluille myönnetty ryhmäpoikkeus säilytettävä nykyisessä muodossaan. Neuvottelujen jälkeen komissio joko tekee ehdotuksen uudeksi ryhmäpoikkeukseksi tai aloittaa yksittäisen menettelyn. Neuvottelut saadaan päätökseen vuonna 2001. Matkustajamaksujen neuvotteluille myönnettyä ryhmäpoikkeusta olisi näin ollen jatkettava yhdellä vuodella. (3) Komission asetuksen (ETY) N:o 1617/93 johdanto-osassa esitetyt perusteet ryhmäpoikkeuksen myöntämiselle yhteisön lentoasemien välistä lentoliikennettä koskevien lähtö- ja saapumisaikojen jakamista ja aikataulujen laatimista koskeville sopimuksille ja yhdenmukaistetuille menettelytavoille ovat edelleen voimassa. Näin ollen on asianmukaista jatkaa kyseistä ryhmäpoikkeusta. Ryhmäpoikkeusta olisi jatkettava kolme vuotta, jotta sitä voitaisiin tarvittaessa muuttaa, kun lähtö- ja saapumisaikojen jakamista yhteisön lentoasemilla koskevista yhteisistä säännöistä 18 päivänä tammikuuta 1993 annettuun neuvoston asetukseen (ETY) N:o 95/93(5) on tehty suunnitellut muutokset. ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1617/93 7 artiklan 2 kohta seuraavasti: "Sitä sovelletaan 30 päivään kesäkuuta 2002 matkustajamaksujen neuvotteluja koskevan poikkeuksen osalta ja 30 päivään kesäkuuta 2004 lähtö- ja saapumisaikojen jakamista ja aikataulujen laatimista koskevan poikkeuksen osalta." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 374, 31.12.1987, s. 9. (2) ... (3) EYVL L 155, 26.6.1993, s. 18. (4) EYVL L 131, 27.5.1999, s. 27. (5) EYVL L 14, 22.1.1993, s. 1.